**ΘΕΣΗ ΣΕ ΚΑΤΑΣΤΑΣΗ ΑΝΑΣΤΟΛΗΣ ΚΑΤΑΧΩΡΗΣΗΣ ΠΡΟΣΩΠΙΚΩΝ -ΚΕΦΑΛΑΙΟΥΧΙΚΩΝ ΕΤΑΙΡΕΙΩΝ ΚΑΙ ΦΥΣΙΚΩΝ ΠΡΟΣΩΠΩΝ.**

**Το Επιμελητήριο Καστοριάς ενημερώνει τα μέλη του, ότι σύμφωνα με το άρθρο 29 του Ν.4919/2022, (ΦΕΚ 71/07-04-2022, τεύχος Α΄), από την 01/07/2022 κάθε εγγεγραμμένο πρόσωπο στο Γ.Ε.ΜΗ, θα μπορεί να τεθεί αυτόματα σε κατάσταση «Αναστολή καταχώρισης», αν εμπίπτει σε μία από τις ακόλουθες περιπτώσεις:**

1. **Αν αυτό δεν έχει δημοσιεύσει εμπρόθεσμα τις ετήσιες οικονομικές καταστάσεις, εφόσον απαιτείται.**
2. **Αν είναι χωρίς νόμιμη διοίκηση ή χωρίς εκκαθαριστές για χρονικό διάστημα μεγαλύτερο από έξι (6) μήνες**
3. **Αν σε χρονικό διάστημα ενός (1) έτους μετά τη θέση του, για οποιοδήποτε λόγο, σε διαδικασία εκκαθάρισης, δεν έχει προβεί σε δημοσίευση ισολογισμού έναρξης εκκαθάρισης,**
4. **Αν έχει ανασταλεί ή έχει απενεργοποιηθεί ο Αριθμός Φορολογικού Μητρώου του,**
5. **Αν δεν έχει προβεί σε διαδικασία πιστοποίησης του μετοχικού ή του εταιρικού του κεφαλαίου, εντός των προθεσμιών που ορίζονται στη νομοθεσία περί εταιρικού δικαίου.**